Ana Redondo

Ana María del Carmen Redondo García (Valladolid, 1966ko uztailaren 16a) valladolidtar legelaria, irakaslea eta politikaria da. Zuzenbide Konstituzionalean doktorea da Valladolideko Unibertsitatean. XV. legegintzaldian Pedro Sánchezen hirugarren gobernuko Berdintasunerako ministro izendatu zuten.

 Biografia 
Valladoliden jaioa, Jesus eta Maria Ikastetxean ikasi zuen. Zuzenbidean lizentziatu zen eta Zuzenbide Konstituzionalean doktorea da. Zuzenbide Konstituzionaleko irakasle titularra da Valladolideko Unibertsitatean. Halaber, Madrilgo Unibertsitate Konplutentsearen mende dagoen Latinoamerikarako Ikasketen Institutuko talde juridikoko kidea da, eta Administrazio Publikoen Ministerioaren FIIAPeko XXI. Foroko kidea Latinoamerikarekiko harremanetarako.

 Ibilbide politikoa 
2000tik 2003ra PSOEko kidea, Valladolideko PSOEko Prestakuntza idazkaria izan zen. 2007ko hauteskundeetan Valladolideko probintziak prokuradore hautatu zuen Gaztela eta Leongo Gorteetarako, eta Talde Parlamentario Sozialistaren lehendakariordea izan zen. Óscar López Gaztela eta Leongo PSOEko idazkaritza nagusira iritsi zenean, Talde Sozialistaren bozeramaile izendatu zuten, eta 2011ko hauteskunde autonomikoetara arte bete zuen kargu hori; orduan, prokuradore autonomiko berrautatu zuten, eta berriro itzuli zen bigarren bozeramaile-postura. 2012ko apirilaren 15ean, Julio Villarrubia idazkari nagusia hautatu ondoren, Gaztela eta Leongo PSOEko idazkariorde nagusia izendatu zuten, eta 2014 arte aritu zen kargu horretan.

2014ko urriaren 20tik aurrera Talde Sozialistaren bozeramailea izan zen berriro Gaztela eta Leongo Gortean. Udal hauteskundeetan, 2015eko maiatzaren 24an, bere alderdiko bigrrea izan zen Valladolideko Udalean. Zinegotzi hautatu zuten eta Kultura eta Turismo Ordezkaritza hartu zuen bere gain.

 Berdintasunerako ministroa 
2023ko azaroaren 20an jakinarazi zen Espainiako Gobernuko Berdintasunerako ministro izendatu zutela.

 Betetako karguak 
Besteak bete, lan hauek egin ditu:
 Valladolideko PSOEko Prestakuntza Idazkaria (2004-2008).
 Valladoliden prokuradorea Gaztela eta Leongo Gortean (2007).
 Talde Sozialistaren bozeramailea Gaztela eta Leongo Gortean (2007-2008).
 Talde Sozialistaren bozeramailea Gaztela eta Leongo Gorteetan (2008-2011).
 Talde Sozialistaren lehendakariordea Gaztela eta Leongo Gortean (2011-2014).
 Gaztela eta Leongo PSOEko idazkariorde nagusia (2012-2014).
 Talde Sozialistaren bozeramailea Gaztela eta Leongo Gortean (2014-2015).
 Valladolideko Udaleko zinegotzia (2015-2023).
 Valladolideko Udaleko Kultura eta Turismo zinegotzia (2015-2023).

 Erreferentziak 

 Kanpo estekak 
 Elkarrizketa Ana Redondori

Kategoria:Valladolidtarrak
Kategoria:Emakume legelariak
Kategoria:Emakume irakasleak
Kategoria:Emakume politikariak
Kategoria:Emakume zinegotziak
Kategoria:Emakume ministroak